Ttuγa tteṭṭfed ttaqa3ud qber i 2015?
Ttuγa temmerced qber i 2015?
D temγart nnec 3ad war tiwiḍ ssin n ttaqa3ud?
Waqira a teṭṭfed lmebleγ liḍafi n ttaqa3ud.
Manaya d ijj n lmebleγ n ttmenyat ssennej i ttaqa3ud,
minzi γark tamγart d tameẓẓyant di l3umur.
Lbank ḍḍaman lijtima3i ad ixedjes ttaqa3ud d lmebleγ liḍafi deg ijj n umur di reḥsab nnec.
Ttaqa3ud a dac immewc lḥayat nnec tekmer.
Maca tin3acin n lmebleγ liḍafi lla. Itbedda:
Xemmi γa tiweḍ temγart nnec ssin n ttaqa3ud
Mara temmut temγart nnec
Niγ mara tṭellqem.
Mara t3awded remrac tiwyed tamγart d tameẓẓyant?
War dac tticen bu lmebleγ liḍafi n ttaqa3ud.
Tewq3 ac ijjen zi lḥalat a?
A ttaf lmebleγ i dac γa nticc mkur chaṛ ad ihwa,
maca a taf nticc ac mkur chaṛ tin3acin n ttaqa3ud.
Tteṭṭfed ttaqa3ud zi 2015 niγ awarn i 2015?
A ttaf war dac nticc bu lmebleγ liḍafi qa3, maghar ikkes di 2015.
Γark ca n useqsi x lmebleγ liḍafi? Raγa i lbiru n lbank ḍḍaman lijtima3i di Arbat.
Texsed a dd tased? Marḥba.
Maca raγa aneγ d amezwar bac a ttegged lmew3id.
Lbiru nneγ yarzem zi retnayen ar rexmis zi 9.00 ar 12.00 niγ zi 13.00 ar 16.00.
Numru (00212)-(0)537726468 niγ (00212)-(0)537735733.